A Dikotsi Tsa Masetlapelo a Tlholego ke Kotlhao ya Modimo?
Karabo ya Baebele
Baebele ga e rute gore Modimo ke ene a bakang dikotsi tsa masetlapelo a tlholego tse re di bonang gompieno. Dikatlholo tsa Modimo tse di tlhalosiwang mo Baebeleng ga di tshwane gotlhelele le dikotsi tsa masetlapelo a tlholego.
Modimo ga a bolaye mongwe le mongwe fela. Baebele ya re: “
Motho fela o bona se se bonalang mo matlhong; mme Jehofa ene, o bona se pelo e leng sone.”—1 Samuele 16:7.
Jehofa o bala dipelo tsa batho a bo a senya fela ba a bonang ba le boikepo.—Genesise 18:23-32.
Modimo o ntsha ditlhagiso pele, ka jalo a naya batho ba ba mo reetsang tshono ya go falola.
Mme dikotsi tsa masetlapelo a tlholego tsone di diragala fela go sa newa tlhagiso e e lekaneng kgotsa go sa newa tlhagiso gotlhelele le gone di bolaya le go gobatsa mongwe le mongwe di sa tlhaole. Mme batho ba gakaditse dikotsi tseno ka selekanyo se se rileng ka go senya tikologo ya tlholego le go aga mo mafelong a a ka nnang le dithoromo tsa lefatshe, merwalela le maemo a a feteletseng a bosa.
tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn